VEGA & Live Nation præsenterer **Stærke og hårdtslående internationale metal-acts til VEGA**  
*Det er med amerikanske Emmure og tyske Caliban spidsen, når VEGA søndag den 4. maj blænder op for et sandt metalmekka med ”The Mosh Lives”. Thy Art is Murder og Sworn In spiller support.***Udforsker og udfordrer metalgenren**  
Siden 2003 har amerikanske [Emmure](http://www.emmuremerch.com/) beriget os med deres karismatiske og hårdtslående deathcore. Bandet, der oprindeligt blev dannet i New Fairfield, Connecticut, har nu base i Queens, New York og har siden debuten, *The Complete Guide to Needlework,* udgivet intet mindre end seks albums. Senest *Eternal Enemies* fra 2014, hvor fra videoen til nummeret [”A Gift a Curse”](https://www.youtube.com/watch?v=C4bU0Pj4Rs4) havde premiere tidligere på ugen.  
  
Emmures evne til at blande forskellige stilarter indenfor metalgenren, gør bandet til et interessant bekendtskab og mærkatet ’deathcore’ udfordres konstant af kvintettens uortodokse tilgang til musikken, hvor både rap, spoken word og skæve akkorder ofte inkorporeres.  
Med mere end 16 år på bagen kan tyske [Caliban](https://www.facebook.com/CalibanOfficial) bestemt ikke betegnes som værende nybegyndere indenfor metalgenren. Seneste udspil, *Ghost Empire*, fra 2014 viser et band, der siden debuten i 1999 har bevist, at de besidder evnen til at forny sig og tage deres metalcore i nye retninger. Caliban og Emmure står øverst på plakaten, når i alt fire hårdtslående metalbands gæster Lille VEGA.  
 **Australsk og Amerikansk support**  
[Thy Art Is Murder](https://www.facebook.com/thyartismurder), fra Sydney, Australien, har siden 2006 etableret sig som et af de mest succesfulde deathcore-bands nogensinde down under. Således blev Thy Art Is Murder det første extreme-metalband nogensinde, som nåede top 40 på den officielle australske hit- og salgsliste.  
  
Amerikanske [Sworn In](http://www.sworninband.com/) færdiggør programmet denne aften. Debutalbummet, *The Death Card*, fra 2013 har vist sig at være starten på en lovende karriere for metalcore-bandet fra Chicago, Illinois. Trods bandets unge alder og korte karriere har de allerede skabt sig en stor fanbase over det meste af verden. Det skyldes ikke mindst, at bandet længe gav deres musik væk gratis og var ekstremt aktive på de sociale medier. Det er første gang Sworn In besøger Danmark og taler rygtet sandt, kan vi forvente en brutal fest, hvor tunge riffs, og breakdowns sætter dagsordenen i VEGA den 4. maj

**Fakta om koncerten:**  
Emmure (US) + Support: Caliban (DE) + Thy Art is Murder (AU) + Sworn in (US)  
Mandag den 4. maj kl. 19.00  
Lille VEGA, Enghavevej 40, 1674 København V  
200 kr. + gebyr  
Læse mere om Emmure + support i VEGA  
Forsalg via VEGAs hjemmeside, Billetlugen og i Fona-butikker.

*For yderligere oplysninger kontakt venligst*  
Jeppe Nygaard Christensen - Kommunikationsmedarbejder, VEGA  
[jc@vega.dk](mailto:jc@vega.dk) - 3326 0953